CELEX: 62010CN0519
Language: da
Date: 2010-10-27 00:00:00
Title: Sag C-519/10: Anmodning om præjudiciel afgørelse indgivet af Tribunale di Bari (Italien) den 27. oktober 2010 — Giovanni Colapietro mod Ispettorato Centrale Repressioni Frodi

15.1.2011   
            
            
               DA
            
            
               Den Europæiske Unions Tidende
            
            
               C 13/21
            
         Anmodning om præjudiciel afgørelse indgivet af Tribunale di Bari (Italien) den 27. oktober 2010 — Giovanni Colapietro mod Ispettorato Centrale Repressioni Frodi
   (Sag C-519/10)
   ()
   2011/C 13/40
   Processprog: italiensk
   
      Den forelæggende ret
   
   Tribunale di Bari
   
      Parter i hovedsagen
   
   
      Sagsøger: Giovanni Colapietro
   
      Sagsøgt: Ispettorato Centrale Repressioni Frodi
   
      Præjudicielle spørgsmål
   
   
               1)
            
            
               Domstolen anmodes om nærmere at præcisere anvendelsesområdet for forordning (EØF) nr. 822/87 (1), dvs. det geografiske og tidsmæssige anvendelsesområde, samt »formålet« med forordningen for så vidt angår sanktioner i forbindelse med vinhøsten 1993/1994, som er den periode, hvor de faktiske omstændigheder i sagen fandt sted.
            
         
               2)
            
            
               Domstolen anmodes om at oplyse, om det forholder sig sådan, at artikel 39 i førnævnte forordning (EØF) nr. 822/87, for så vidt angår den ovennævnte vinhøst, er blevet gennemført ved og erstattet af forordning (EØF) nr. 343/94 (2) af 15.2.1994.
            
         
               3)
            
            
               Domstolen anmodes om at oplyse, om bødeforlægget på 390 250 000,00 ITL, nu 201 547,30 EUR […], for i høstsæsonen 1993/1994 at have undladt at levere 7 084,87 hl bordvin til obligatorisk destillation, hvilken mængde fremkom ved på den vin af mangelfuld karakter, svarende til 15 155 hl (med et hektarudbytte på 126 hl at anvende satsen på 51,5 % for den del, der skal leveres til obligatorisk destillation i henhold til forordning (EØF) nr. 610/94 (3)), er uforholdsmæssigt i forhold til overtrædelsen, hvorved der foreligger en krænkelse af princippet om rimelige straffe som gentagne gange fastslået af Domstolen i tidligere retspraksis.
            
         
      (1)  EFT L 84, s. 1.
   
      (2)  EFT L 44, s. 9.
   
      (3)  EFT L 77, s. 12.